APROBACIÓN INICIAL DA MUTACIÓN DEMANIAL SUBXECTIVA ENTRE O SERVIZO GALEGO DE SAÚDE E O CONCELLO DE MOAÑA PARA A TRANSMISIÓN DA PROPIEDADE DA FINCA URBANA SITA NO LUGAR DE REIBÓN, DESTINADA Á CONSTRUCIÓN DUN CENTRO DE SAÚDE
ADMINISTRACIÓN LOCAL — Municipal — Moaña (Urbanismo e Patrimonio, 08/08/2022)

O Pleno da corporación municipal do concello de Moaña, na sesión ordinaria celebrada en data 28 de xullo de 2022, acordou o seguinte: 1º. Aprobar inicialmente a Mutación demanial subxectiva entre o Servizo galego de saúde (SERGAS), adscrito á Consellería de Sanidade da Xunta de Galicia, e o concello de Moaña para a transmisión da propiedade do ben inmoble correspondente á finca urbana sita no lugar de Reibón, referencia catastral 2220084NG2822S0001MX, derivada de cesión obrigatoria do Proxecto de equidistribución do solo urbano non consolidado do Polígono 11- Sisalde, destinada á construción dun Centro de Saúde, nos termos que resultan do «Convenio de Colaboración entre o Servizo Galego de Saúde e o concello de Moaña para a execución das obras de construción dun novo centro de saúde no concello de Moaña», en virtude da regulación contida no artigo 29 da Lei 5/2011 do 30 de setembro, do patrimonio da Comunidade Autónoma de Galicia. Dita mutación suporá a modificación na titularidade do ben inmoble correspondente á finca urbana sita no lugar de Reibón, referencia catastral 2220084NG2822S0001MX (transmisión da titularidade do concello á Comunidade autónoma), mantendo a súa afectación ou destino e a cualificación de dominio público que se manterán inalterables (ben demanial afecto ao uso dotacional sanitario) e condicionado ao cumprimento da finalidade contida no Convenio de colaboración citado no paragrafo anterior. O ben quedará integrado no dominio publico autonómico, correspondendo a esta o exercicio das competencias demaniais incluídas as relativas á súa administración, vixilancia, defensa e conservación.2º.- Establecer como condición da mutación demanial subxectiva a construción dun Centro de Saúde, nos termos que resultan do «Convenio de Colaboración entre o Servizo Galego de Saúde e o concello de Moaña para a execución das obras de construción dun novo centro de saúde no concello de Moaña». Serán causas de resolución da mutación demanial subxectiva e da reversión do ben ao concello de Moaña as seguintes: • Non destinar o ben ou deixar de destinalo a uso de Centro de Saúde • Non realizar a construción segundo os termos do convenio. • As demais causas resolutivas ou extintivas previstas no texto do convenio 3º. Autorizar a transmisión da titularidade, a favor do SERGAS, do ben inmoble correspondente á finca urbana sita no lugar de Reibón, referencia catastral 2220084NG2822S0001MX, inscrito no Rexistro da propiedade de Cangas, a nome do concello de Moaña, e baixo o núm.17421, Tomo 2031, Libro 281, Folio 101, Alta 1, cunha superficie de 2066.87m2…/…. O cambio de titularidade formalizarase en documento administrativo a asinar entre un representante da consellería competente en materia de patrimonio e un da administración beneficiaria. O acordo surtirá efectos desde a recepción dos bens polo órgano competente da Administración Pública a que se destinen, mediante a subscrición das correspondentes actas de entrega e recepción, ou documento equivalente, que perfeccionarán o cambio de destino dos bens de que se trate, e constituirán título suficiente para a baixa nos inventario municipal. No caso de que os bens ou dereitos cuxa titularidade se transmitise deixasen de estar destinados ao fin de uso xeral ou de servizo público determinante da transmisión, procederá a reversión dos mesmos ao patrimonio do Concello de Moaña. En cumprimento do anterior, o concello reservarase para si o dereito a solicitar da Xunta de Galicia, en calquera momento, canta información sexa precisa, e realizar as actuacións necesarias para constatar o correcto cumprimento do previsto no acordo que autoriza a mutación demanial subxectiva. O que se publica en cumprimento do ordenado e con aplicación do disposto nos artigos 45 e 83 da Lei 39/2015, do 1 de outubro, do Procedemento Administrativo Común das Administracións Públicas e 110.1. f) do Regulamento de Bens das Entidades Locais e, en consecuencia, exponse ao público o expediente durante o prazo de vinte días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións e alegacións ante o Pleno. Os documentos relativos ao citado expediente, publicaranse no Portal de Transparencia do concello de Moaña ao que se accede dende a sede electrónica do concello de Moaña (https://concellodemoana.sedelectronica. gal) (Indicador 7. INFORMACIÓN E ATENCIÓN AO CIDADÁN), en cumprimento do previsto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno e no Taboleiro electrónico do concello. Recibida a conformidade da administración autonómica e superado o período de exposición publica sen que se recibiran alegacións, o acordo quedará elevado a definitivo. (Documento asinado electronicamente na marxe).